Szeged, 2020.

**A TÁJFUTÓ UTÁNPÓTLÁS VÁLOGATOTT**

**2020. ÉVI MÓDOSÍTOTT PROGRAMja**

Tisztelt Elnökség!

Németh Luca lesz idén is a segítőm. Emellett több támogató ajánlat érkezett különböző egyesületektől különböző szintekről, így a környezet folyamatosan pozitív. Továbbra is cél egy-két felnőtt (már nem élsportoló) versenyző bevonása az edzőtáborokba ősszel, amit 2019-ben is sikerült megvalósítani.

# Válogatott keretJAVASLAT

A válogatottság, mint olyan az utánpótlás kategóriákban erkölcsi elismerésnek minősül. Nem jár vele automatikusan semmilyen kötelezettség vagy komoly juttatás. A 2019. évi KOB, ROB, NOB, az aktuális évközi ranglista, valamint az edzők javaslatai alapján az alábbi versenyzők munkáját és készülését folyamatosan figyelemmel kísérem, de a válogatott eseményeken bárki bizonyíthat, főleg a serdülő kategóriákban:

|  |  |  |  |  |  |  |
| --- | --- | --- | --- | --- | --- | --- |
| F 18 |  | Keret |  | N 18 |  | Keret |
| Bujdosó Zoltán | SPA | **A** |  | Mag Viktória | SDS | **A** |
| Néda Tamás | TTE | **A** |  | Czakó Boglárka | MOM | **A** |
| Gönczi Péter | TTE | **A** |  | Néda Júlia | TTE | **A** |
| Fülöp Álmos | GOC | B |  | Lantai Boróka | VHS | B |
| Nagy Péter | SPA | B |  | Pataki Virág Lara | PVS | B |
| Klement Kelén | SPA | B |  | Zempléni Lilla | MOM | B |
| Sztojka Milán | NYV | B |  | Mag Fruzsina | SDS | B |
|  |  |  |  | Werner Boróka | PVS | B |
|  |  |  |  |  |  |  |
| F 16 |  | Keret |  | N 16 |  | Keret |
| Kiss Mikes Tamás | ESP | B |  | Sárközy Rita | MOM | **A** |
| Sarkadi Lehel | SZT | B |  | Lantai Lili | VHS | **A** |
| Bálint Gergõ | VHS | B |  | Máramarosi Rita | SAS | **A** |
| Csoboth Márton | SPA | B |  | Kelevitz Virág | SAS | B |
| Felföldi Tamás | SZV | B |  | Kiss Kamilla | GKS | B |
| Tõczik Vendel | DTC | B |  | Kocsik Eszter | ESP | B |
| Székely Márton | TTE | B |  | Koren Anikó | SPA | B |
|  |  |  |

# A válogatott csúcsprogramjai

*1) ifjúsági EB: Magyarország, Salgótarján, 2020. október 24-26.*

A versenyről - terepekről és a programról – minden információ megvan, a hazai pálya minden előnyét megpróbáljuk kihasználni.

http://eyoc2020.hu/

# Válogatási elvek

Az Ifi EB-re kategóriánként négy-négy fő kerül beválogatásra.

A válogatási elvek beváltak az elmúlt évek alatt, miszerint a négy válogató versenyből a három legjobb számít százalékos módon. Kategóriánként két főt a szövetségi kapitány saját döntése szerint jelölhet.

N 18-ban Czakó Boglárkát szubjektív alapon beválogatnám. Szeptembertől Svédországban fog egy évig tanulni, de az előző évek eredményei és az edzőjével való konzultáció alapján, ott a helye a hazai IFI EB-n.

A válogatás nyílt, bárki bekerülhet az utazó csapatba a válogató versenyek alapján.

# Válogató versenyek

2020.08.29 TIPO kupa 1. nap Közép táv

2020.08.30 TIPO Kupa 2. nap Normál táv

2020.09.12. Rövidtávú OB döntő Rövid táv

2020.09.19. Salgótarján Rövidített normál táv

# Javasolt edzőtáborok, versenyek

2020.08.01-04 Tatabánya

2020.09.19-21 Salgótarján

2020.10.01-04 Salgótarján

# További edzéslehetségek

Amíg nem tudunk válogatott edzőtáborokat tartani, addig is szeretnénk edzés lehetőséget biztosítani a válogatott aspiránsoknak, hogy minél jobban felkészülhessenek ez EB-re és kihasználhassák a helyszín közelségét. Ennek érdekében állandó pontos pályákat tervezünk kihelyezni a rendelkezésre álló edző terepekre. A pályák felkerülnek a válogatott RouteGadget oldalára is, hogy össze lehessen hasonlítani a különböző időben végrehajtott futásokat. A válogatott kerettagoknak a válogatott fizeti a térkép nyomtatás költségeit. További információk később a válogatott levelező listáján.

# KÖLTSÉGVETÉS és támogatási szintek

Az UP keret költségvetése a 2020. évben összesen 3.000 eFt, amely nagy vonalakban követi a korábbi években kiírt összetételt.

A költségvetés tervezése folyamatban van.

Maradni fog pénz az Ifi költségvetésből.

# EGYEBEK

* A Szlovák Ifi válogatottal tavaly elindított együttműködés keretében közösen készültünk az EB előtt Szlovákiában. Ennek folytatásaképpen minden EB-re felkészítő edzőtáborunkba meghívjuk az Szlovák Ifi válogatottat is. A szervezésében előre is köszönöm a segítséget Tóth Eszternek!
* A válogatott versenyzők jelentős része rendelkezik saját GPS-es órával, továbbá a válogatottnak magának is van GPS loggere, amelyet a válogató versenyeken, illetve válogatott edzőtáborokban az érintett versenyzők rendelkezésére bocsátunk. Ennek értelmében 2020 évben csak azok a világversenyre utazó versenyzők részesülhetnek anyagi támogatásban, akik a válogató es kiemelt versenyek GPS trackjeinek legalább 80%-át feltöltik a válogatott RouteGadget oldalára.
* A válogatott edzőtáborokban várhatóan GPS nyomkövetést is fogunk használni, hogy a versenyzők szokják a technológiát. Köszönöm Hajdu Eriknek a technológia biztosítását és a lehetőséget!

Szeged, 2020. május 28.

Gera Tibor

Utánpótlás szövegségi kapitány